**Сұлтанова Сәбира**

**Қостанай қаласы**

**№ 29 жалпы білім беретін мектеп**

**Директордың оқу ісінің орынбасары**

Қазақ тілі сабағында оқушылардың қызығушылығы арқылы білім сапасын арттыру

 *Бүгінде білім сапасын арттыру – ең өзекті мәселелердің бірі болып тұр.Қазақ тілі мен әдебиетті оқыту үрдісінде білім сапасын қалай арттыруға болады? Жалпы, қазақ тілі әдебиетін ұлт мектептерінде оқытудың негізгі мақсаты – тіл үйрету, яғни, оқушылардың қазақша дұрыс сөйлеу,сауаттыжазу дағдысын қалыптастыру, грамматикалық формалар мен сөйлем құрылысын меңгерту. Оқушыларға қазақ тілін меңгеіртуде жақсы нәтижеге жету үшін , мұғалім сабақтың түріне қарай әр түрлі әдәс –тәсілдерді орынды қолдануы керек . Сондықтан сабақтарды жаңадан ұйымдастыру қажет деп ойлаймын. Қалай да оқушылардың пәнге деген қызығушылығын, ынтасын ояту керек.*

*Сабақ — мұғалімнің ізденісінің нәтижесі. Күнделікті сабақтағы бір сарындылық оқу — оқушылардың пәнге деген қызығушылығын жоғалтады. Сондықтан сабақты ыңғайына қарай түрлендіріп өткізсе, сабақтың мазмұныны ашыла түседі. Оқушылардың пәнге қызығушылығын арттырудың бір жолы сабақты жаңа тәсілмен өткізу болып есептеледі.*

*Демек, оқушының білімін, біліктілігін ,дағдысын меңгерту , көзқарасы мен танымдылық мүмкіндіктерін қалыптастыру мақсатында мұғалімнің сабақ барысында түрлі әдіс- тәсілдерді қолдану.Әдіс- тәсілдер мұғалімнің сабақ үстіндегі іс- әрекетінің құралы болып, оқушының оқу әрекетін белгілейді. Сабақ барысында оқу әдістерінің пайдалануы үш топқа бөлінеді:*

Практикалық әдістер жаттығулар, графикалық жұмыстар ойындар,

Көрнекілік әдістер демонстрация бейне әдістері,бақылау әдістері

Сөздік әдістер

Әңгімелеу,баяндау,

мәтінмен жұмыс жасау, суретпен жұмыс

*Қазақ тілін оқытуда білім сапасын арттыру үшін, ең алдымен , пәннің ерекшелігін анықтап алу керек. Сондықтан қазақ тілін оқытуда білім сапасын артыру үшін қолданылатын негізгі әдістердің бірі- практикалық тәсілдер болып келеді, соның ішінде жаттығу тәсілі.*

***СТРАТЕГИЯ –****бұл болып жатқан әрекеттен күтулі болжамға ауысуға мүмкіндік беретін интеллект күші мен шешімнің жиынтығы.*

*«АКТ», «Дамыта отырып оқыту», «Деңгейлеп оқыту», «Сыни тұрғыдан ойлау» және т.б. технологиялар аясында болған зерттеулер, сараптамалар қорытындысы тек жақсы жағынан сипат алып отыр. Оқушының қызығушылығын оятып, білім алуға деген құштарлығын арттыра білген осы жобалар оқытылып отырған курстарда кеңінен қолданылуда. Тек мұғалім назары ізденісте, шағармашылықта болғаны абзал.*

***«Топтастыру» –****мұғалімге өз қалауынша сабақтың барлық кезеңдерінде қолдануға мүмкіндік береді. Үй тапсырмасын сұрау, жаңа сабақты бекіту немесе қорытынды сабақтарда жақсы ұйымдастыра білген жағдайда оң нәтиже беретіні анық. Оқушыларға белгілі бір тақырып аясында топтастыру тапсырылады. Оқушы сол тақырыпты ашу мақсатында ойына бірден келген сөздерді жазу арқылы толтырады.*

***«Бір айналым сөйлесу»****– әдебиеттік оқу және дүниетану пәндерінде қолданған тиімді. Сабақта өтіп жатқан тақырып бойынша оқушылардың білімдерін тексеру кезеңінде жүргізіледі. Мысалы, әдебиеттік оқу сабағында ертегінің мазмұнын ашатындай 6 сөйлем құрап айту тапсыралады. Топ мүшелері тізбек бойынша әңгімелеп шығады.*

***«Әңгімені бірлесіп жазу» -****бұл стратегия былай жүзеге асырылады. Әртүрлі тақырып жазылған бірнеше карточка болады, әр топ бір-бір тақырыпты таңдап алады.*

*Алдымен топ мүшелері тақырып бойынша қандай идеялар қамтылатынын топтастыру арқылы жазады. Оқиға желісін анықтап алғаннан кейін, 1-оқушы мәтіннің басталуын жазады, 2-оқушы болған оқиғаны жазады, яғни негізгі мәселеге тоқталады, 3-оқушы мәтінді аяқтайды , 4-оқушы оқиғаға өз көзқарасын білдіреді.*

***«Араласып кеткен оқиғалар»****– көбінесе мәтінді талдау кезінде жүргізіледі. Мұғалім оқушыларға алдын ала дайындалған мәтін бөліктерін таратады. Топтағы оқушылар осы бөліктерден оқиға желісін сақтай отырып мәтін құрастырып, оқиды. Оқушылардан әңгіменің мазмұнына байланысты оқиғаның барысын жүйелі түрде орналастыру талап етіледі. Осы стратегияның көмегімен мұғалім топтардың жаңа сабақтағы мәтіннің мазмұнын қалай түсінгендігін аңғарады.*

***«Кубизм»****– сабақты қорытындылау кезеңінде пайдаланса өте тиімді болады. Ол үшін оқушылар шағын топтарға бөлінеді. Неше топ болса, текшенің сонша жағына тапсырмалар жазылады. Текшені топтың ортасына тастағанда, әр топ отырған жаққа қай жағындағы тапсырма түссе, топ сол тапсырма бойынша дайындалады.*

***«Ұқсастық пен даралық»****– Венн диаграммасымен қатар қолданылып жүрген стратегия болып табылады. Венн диаграммасының жолымен жүргізіледі. Екі тақырып бойынша немесе әңгімедегі кейіпкерлердің ұқсастығы мен даралығын тауып, кестені толтыру керек.*

***«Бес жолды өлең»****– жаңа сабақты бекіту кезеңінде қолданылады. Оқушылардың сабақта алған білімдерін жаңа ұғымды қаншалықты меңгергендерін білу мақсатында жүргізіледі. «Бес жолды өлең» стратегияның ережесін сақтай отырып жазылуы тиіс.*

***«Пирамидалық оқиға» -****бұл статегияны сабақтың қорытынды бөлігінде қолданған тиімді болады. Өйткені оқушылардың жаңа тақырыпты қаншалықты түсінгендерін берден анықтауға мүмкіндік береді. Әдебиеттік оқу және дүниетану пәндері бойынша мына үлгі бойынша іске асырылуы мүмкін:*

***«Семантикалық карта»****– қазақ тілі пәніне арналған стратегия десе де болады. Өз іс-тәжірибемізде осы пән бойынша оқушыларды қызықтырып, жақсы нәтиже көрсетті. Әсіресе ережелерді қайталауда әр оқушының білім деңгейін анықтауға әсері мол. Оқушылардың ережелер мен олардың анықтамасынан қателеспеуге, мысалдар ойлап айтуға, жазуға көп көмегін тигізеді.*

*Белсенді әдіс-тәсілдер сапалы сабақ кепілі. Ұлы ғалым Д.И.Менделеев: «Ғылымды сүйген және жақсы меңгере білген мұғалім ғана оқушыларына терең де мағыналы білім бере алады» деген. Қорыта айтқанда, әдіс- тәсілдер арқылы бүгінгі күні білім беру жүйесінде оқушылардың қызығушылығын артыруға , олардың оқу еңбегіне деген жағымды мотивациясын қалыптастыру үшін, тиімді инновациялық шешімнің бірі сабақта тиімді әдіс –тәсілдерді, жұмыс түрлерін қолдану ұстаздың біліктілігі мен әдістемелік шеберлігіне байланысты. Бүгінгі өмірін бала оқытып, білім беруге бел байлаған әр ұстаздың жандүниесі сенім ен тілектің шуағымен нұрлана түспек деп ойлаймын. Қашан да білімді ұрпақ-болашағымыздың кепілі. Егеменді еліміздің тағдыры-жас ұрпақтың қолында болса, ұрпақтың тағдыры-бүгінгі ұстаздардың қолында. Президентіміз Н.Ә. Назарбаев: «Біз өмір бойына жететін білім алу» моделінен «өмір бойы білім алып өту» моделіне көшуге тиіспіз»-деген пікірі өзгерем деген әрбір оқушының да, мұғалімнің де, басшының да рухани азығы болуы тиіс. Олай болса келешек ұрпағымыздың жан-жақты, терең білімді, яғни интеллектаулды деңгейін жоғары болуына қойылатын талап зор.*